
U rječniku i u Bibliji se koristi ime Jahve koje je ovdje zamijenjeno imenom Gospodin. 


Lažni naučitelj Bergoglio 


Bilo je u narodu i lažnih proroka, kao što će i među vama biti lažnih učitelja, onih koji će 
prokrijumčariti pogubna krivovjerja, zanijekati Gospodina koji ih otkupi, i navući na se brzu 
propast. (2 Pt 2,1) 


-slika generirana na mrežnoj stranici: images.al 


SABLAZAN 


Sablazniti znači izazvati pad, biti povodom nečijeg posrtaja. Sablazan je, konkretno, zamka 
što je netko postavlja na put svome neprijatelju da ga obori. Zapravo ima više načina na koje 
se netko može "'oboriti'' na području morala i religije: napast koja dolazi od Sotone ili ljudi, 
kušnja kojoj Bog podvrgava svoj narod ili svoje dijete, sve su to "sablazni". No, uvijek je 
posrijedi vjera u Boga. 


I. KRIST SABLAZAN ZA ČOVJEKA 


1. Već Stari zavjet pokazuje kako Bog može biti povodom sablazni za Izraela: ""On će vam biti 
zamka i kamen spoticanja, i stijena posrtanja... mnogi će od njih posrnuti, pasti, razbiti se"' 
(Iz 8,14 sl). 


(Iz 8,14 sl) 
(14) On će vam biti zamka i kamen spoticanja i stijena posrtanja za obje kuće Izraelove, zamka 1 
mreža svim Jeruzalemcima. (15) Mnogi će od njih posrnuti, pasti, razbiti se, zaplesti se, uhvatiti." 


Svojim naime načinom postupanja Bog podvrgava kušnji vjeru svoga naroda. 

Tako se i Isus pojavio pred ljudima kao znak protivljenja. Jer, on je poslan na spas svima, 
ali je u stvari povod tvrdokornosti mnogih: "'Gle! Ovaj je određen za propast i uskrsnuće 
mnogih u Izraelu, za znak kojemu će se protiviti'' (Lk 2,34). 


(Lk 2,34) 
(34) Simun ih blagoslovi i reče Mariji, majci njegovoj: "Ovaj je evo postavljen na propast i 
uzdignuće mnogima u Izraelu i za znak osporavan - 


U njegovoj osobi, u njegovu životu sve izaziva sablazan. On je sin tesara iz Nazareta (Mt 
13,57); 


(Mt 13,57) 
(57) I sablažnjavahu se o njega. A Isus im reče: "Nije prorok bez časti doli u svom zavičaju i u svom 
domu." 


hoće spasiti svijet, ali ne nekim osvetničkim (11,2-5; usp. Iv 3,17) 


(Mt 11,2-5) 

A kad Ivan u tamnici doču za djela Kristova, posla svoje učenike (3) da ga upitaju: "Jesi li ti Onaj 
koji ima doći ili drugoga da čekamo?" (4) Isus im odgovori: "Pođite i javite Ivanu što ste čuli i 
vidjeli: (5) Slijepi progledaju, hromi hode, gubavi se čiste, gluhi čuju, mrtvi ustaju, siromasima se 
navješćuje Evanđelje. 


(Iv 3,17) 
(17) Ta Bog nije poslao Sina na svijet da sudi svijetu, nego da se svijet spasi po njemu. 


ili političkim (Iv 6,15) mesijanstvom, 


(Iv 6,15) 
(15) Kad Isus spozna da kane doći, pograbiti ga i zakraljiti, povuče se ponovno u goru, posve sam. 


već po Muci i Križu (Mt 16,21); 


(Mt 16,21) 
(21) Otada poče Isus upućivati učenike kako treba da pođe u Jeruzalem, da mnogo pretrpi od 
starješina, glavara svećeničkih i pismoznanaca, da bude ubijen 1 treći dan da uskrsne. 


i sami mu se učenici usprotivljuju poput Sotone (16,22 sl) 


(Mt 16,22 sl) 

(22) Petar ga uze na stranu i poče odvraćati: "Bože sačuvaj, Gospodine! Ne, to se tebi ne smije 
dogoditi!" (23) Isus se okrene 1 reče Petru: "Nosi se od mene, sotono! Sablazan si mi jer ti nije na 
pameti što je Božje, nego što je ljudsko!" 


te, sablažnjeni, napuštaju svoga Učitelja (Iv 6,66). 


(Iv 6,66) 
(66) Otada mnogi učenici odstupiše, više nisu išli s njime. 


Ali uskrsli ih Isus okuplja (Mt 26,31 sl). 


(Mt 26, 31 sl) 
(31) Tada im reče Isus: "Svi ćete se vi još ove noći sablazniti o mene. Ta pisano je: Udarit će 
pastira i stado će se razbjeći. (32) Ali kad uskrsnem, ići ću pred vama u Galileju.' 


2. Ivan ističe sablažnjivu stranu evanđelja: Isus je čovjek u svemu sličan drugim ljudima (Iv 
1,14), 


(Iv 1,14) 
(14) I Riječ tijelom postade i nastani se među nama i vidjesmo slavu njegovu - slavu koju ima kao 
Jedinorođenac od Oca - pun milosti i istine. 


smatraju da mu znaju podrijetlo (1,46; 6,42; 7,27) 


(Iv 1,46) 
(46) Reče mu Natanael: "Iz Nazareta da može biti što dobro?" Kaže mu Filip: "Dođi i vidi." 


(Iv 6,42) 
(42) Govorahu: "Nije li to Isus, sin Josipov? Ne poznajemo li mu oca i majku? Kako sada govori: 
'Sišao sam s neba?" 


(Iv 7,27) 
(27) Ali za njega znamo odakle je, a kad Krist dođe, nitko neće znati odakle je!" 


i ne mogu shvatiti njegov otkupiteljski naum po Križu (6,52) (netočan navod -napomena Milan 
Kušnjačić). 


(6,52) 
(52) Židovi se nato među sobom prepirahu: "Kako nam ovaj može dati tijelo svoje za jelo?" 


i Uzašašću (6,62). 


(Iv 6,62) 
(62) A što ako vidite Sina Čovječjega kako uzlazi onamo gdje je prije bio?" 


Slušaoci se svi spotiču o objavu trostrukog misterija Utjelovljenja, Otkupljenja i Uzašašća; ali 
neke od njih Isus pridiže, dok se drugi ne daju poučiti: njihovu grijehu nema isprike (15,22 
sl). 


(Iv 15,22 sl) 

(22) Da nisam došao i da im nisam govorio, ne bi imali grijeha; no sada nemaju izgovora za svoj 
grijeh. (23) Tko mene mrzi, mrzi i Oca mojega. (24) Da nisam učinio među njima djela kojih nitko 
drugi ne čini, ne bi imali grijeha; a sada vidješe pa ipak zamrziše i mene i Oca mojega. 


3. Pojavivši se pred ljudima, Isus ih je doveo u položaj da se opredijele za nj ili protiv njega: 
"Blago onomu tko se zbog mene ne [sablazni]'' (Mt 11,6//). 


(Mt 11,6) 
(6) I blago onom tko se ne sablazni o mene." 


Stoga je apostolska zajednica primijenila osobno na Isusa proroštvo iz Iz 8,14 koje je govorilo 
o Bogu. 


(Iz 8,14) 
(14) On će vam biti zamka i kamen spoticanja i stijena posrtanja za obje kuće Izraelove, zamka 1 
mreža svim Jeruzalemcima. 


On je "kamen spoticanja" i istovremeno '"'ugaoni kamen" (1 Pt 2,7 sl; Rim 9,32 sl; Mt 21,42). 


(1Pt2,7 sl) 

(7) Vama dakle koji vjerujete - čast! A onima koji ne vjeruju - kamen koji odbaciše graditelji 
postade kamen zaglavni (8)i kamen spoticanja, stijena posrtanja; oni se o nj spotiču, neposlušni 
Riječi, za što su i određeni. 


(Rim 9,32 sl) 

(32) Zašto? Jer nije tražio po vjeri, nego kao po djelima. Spotakoše se o kamen spoticanja, (33) kao 
što je pisano: Evo postavljam na Sionu kamen spoticanja i stijenu posrtanja. Ali tko u nj 

vjeruje, neće se postidjeti. 


(Mt 21,42) 
(42) Kaže im Isus: "Zar nikada niste čitali u Pismima: Kamen što ga odbaciše graditelji postade 
kamen zaglavni. Gospodnje je to djelo - kakvo čudo u očima našim! 


Krist je u isti mah izvor života i uzrok smrti (usp. 2 Kor 2,16). 


(2 Kor 2,16) 
(16) ovima miris iz smrti za smrt, onima miris iz života za život. A tko je za to podoban? 


4. Pavao se morao suočiti s tom sablazni u grčkom kao i u židovskom svijetu. Uostalom, nije li 
to i sam iskusio prije svog obraćenja? Otkrio je da je Krist, ili ako radije hoćemo, križ "ludost 


za one koji propadaju, a za nas koji se spasavamo sila [moć] Božja" (1 Kor 1,18). 


(1 Kor 1,18) 
(18) Uistinu, besjeda o križu ludost je onima koji propadaju, a nama spašenicima sila je Božja. 


Jer, raspeti je Krist "'sablazan za Židove, ludost za pogane" (1 Kor 1,23). 


(1 Kor 1,23) 
(23) a mi propovijedamo Krista raspetoga: Zidovima sablazan, poganima ludost, 


Ljudska mudrost ne može shvatiti da Bog hoće spasiti svijet po Kristu poniženome, patniku, 
raspetome. Tek Duh Božji daje ljudima snagu da se izdignu nad sablazan križa, ili bolje: da u 
njemu spoznaju vrhunac mudrosti (1 Kor 1,25; 2,11-16). 


(1 Kor 1,25) 
(25) Jer ludo Božje mudrije je od ljudi 1 slabo Božje jače je od ljudi. 


(1 Kor 2,11-16) 

(11) Jer tko od ljudi zna što je u čovjeku osim duha čovječjega u njemu? Tako i što je u Bogu, nitko 
ne zna osim Duha Božjega. (12) A mi, mi ne primismo duha svijeta, nego Duha koji je od Boga da 
znamo čime nas je obdario Bog. (13) To i navješćujemo, ne naučenim riječima čovječje mudrosti, 
nego naukom Duha izlažući duhovno duhovnima. (14) Naravan čovjek ne prima što je od Duha 
Božjega; njemu je to ludost i ne može spoznati jer po Duhu valja prosuđivati. (15) Duhovan pak 
prosuđuje sve, a njega nitko ne prosuđuje. (16)Jer tko spozna misao Gospodnju, tko da ga pouči? A 
mi imamo misao Kristovu. 


5. Stoga se ista sablazan, ista kušnja vjere nastavlja kroza svu povijest Crkve, Crkva je u 
svijetu uvijek znak protivljenja, te su mržnja i progonstvo mnogima povod otpadu (Mt 13,21; 
24,10), 


(Mt 13,21) 
(21) ali nema u sebi korijena, nego je nestalan: kad zbog Riječi nastane nevolja ili progonstvo, 
odmah se pokoleba. 


(Mt 24,10) 
(10) Mnogi će se tada sablazniti, izdavat će jedni druge i mrziti se među sobom. 


mada ih je Isus najavio da njegovi učenici ne bi podlegli (Iv 16,1). 
(Iv 16,1) 
To sam vam govorio da se ne sablaznite. 
II. ČOVJEK ČOVJEKU SABLAZAN 
Čovjek je sablazan za svoga brata kad ga nastoji odvratiti od vjernosti Bogu. Tko zlorabi 
slabost svoga brata ili vlast nad njim primljenu od Boga, da ga odvrati od Saveza, kriv je pred 


svojim bratom i pred Bogom. Bog se gnuša vladara koji su odvratili narod da slijedi 
Gospodina: Jeroboama (1 Kr 14,16; 15,30.34), 


(1 Kr 14,16) 
16) Odbacit će Izraela kao smeće, zbog grijeha što ih je učinio Jeroboam i na koje je navodio 
Izraela." 


(1 Kr 15,30-34) 

(30) Zbog grijeha što ih je učinio i na koje je naveo Izraela i zbog gnjeva kojim je raspalio 
Gospodina, Boga Izraelova. (31) Ostala povijest Nadabova, i sve što je učinio, zar to nije zapisano u 
knjizi Ljetopisa kraljeva izraelskih? (32) Između Ase i Izraelova kralja Baše vladao je rat u sve 
njihove dane.(33) Treće godine Asina kraljevanja Judejom postade Baša, sin Ahijin, kraljem nad 
svim Izraelom u Tirsi i vladao je dvadeset i četiri godine. (34) Činio je zlo u očima Gospodnjim i 
hodio je putem Jeroboama i njegovih grijeha kojima je zavodio Izraelce 


Ahaba ili Izebele (1 Kr 21,22.25), 


(1 Kr21,22.25) 

(22) Učinit ću s tvojom kućom kao s kućom Jeroboama, sina Nebatova, i s kućom Baše, sina 
Ahijina, jer si me rasrdio i naveo Izraela na grijeh. 

(25) Doista, nitko se nije prodao tako kao Ahab da čini što je zlo u očima Jahvinim, jer ga je 
zavodila njegova žena Izebela. 


a tako i onih koji su htjeli povući Izrael na stranu helenizacije, van prave vjere (2 Mak 4,7...) 


(2 Mak 4,7...) 

(7) Kad je Seleuk preminuo a kraljevstvo preuzeo Antioh nazvan Epifan, Onijin brat Jason gledaše 
da se dočepa velikog svećeništva. (8) Sastavši se s kraljem, obeća mu tri stotine i šezdeset talenata 
srebra i još osamdeset talenata na ime drugog dohotka. (9) Osim toga, obećao je da će platiti još 
stotinu i pedeset talenata ako mu se dopusti da na svoju ruku podigne gimnazij i efebij i da 
Jeruzalemcima podijeli antiohijsko građanstvo. (10) Kad je kralj pristao, Jason, čim se dočepao 
vlasti, prevede svoje sunarodnjake grčkome načinu života. 


Dostojni su, naprotiv, hvale svi koji se odupru sablazni i čuvaju vjernost Savezu (Jr 35). 


(Jr 35) 

Gospodin uputi riječ Jeremiji u dane Jojakima, sina Jošijina, kralja judejskoga: (2) "Idi u zajednicu 
Rekabovaca, govori s njima i dovedi ih u Dom Gospodnji, u jednu od dvorana, i daj im vina." (3) 
Tada dovedoh Jaazaniju, sina Habasinijina sina Jeremije, njegovu braću i sve sinove njegove 1 sav 
dom Rekabovaca (4) i dovedoh ih u Dom Gospodnji, u dvoranu čovjeka Božjega Ben Johanana, 
sina Jigdalijina, koja je kraj dvorane kneževske, a nad dvoranom vratara Maaseje, sina Šalumova. 
(5) Zatim stavih pred sinove doma Rekabova krčage pune vina i čaše te im rekoh: "Pijte vina!" (6) 
Ali oni odgovoriše: "Ne pijemo vina, jer nam je otac naš Jonadab, sin Rekabov, zapovjedio: 'Ne 
smijete nikada piti vina, ni vi ni sinovi vaši. (7) Niti smijete graditi kuća, niti sijati sjemena ni saditi 
vinograda, niti ih posjedovati, nego provodite sav život pod šatorima, da dugo živite u zemlji gdje 
kao stranci boravite.' (8) I mi poslušasmo glas oca Jonadaba, sina Rekabova, u svem što nam je 
zapovjedio: da nikad vina ne pijemo, ni mi ni žene naše, niti sinovi naši, ni kćeri naše, (9) da ne 
gradimo kuća, ni da posjedujemo vinograda ni polja zasijanih, (10) da stanujemo pod šatorima 1 
držimo se poslušno svega što nam zapovjedi naš otac Jonadab. (11) Samo kada je Nabukodonozor, 
kralj babilonski, krenuo protiv ove zemlje, rekosmo: "Hajdemo, pođimo u Jeruzalem da izbjegnemo 
vojsku kaldejsku i vojsku aramejsku!' I tako sada živimo u Jeruzalemu." (12) Tada dođe riječ 
Gospodnja Jeremiji: (13) Ovako govori Gospodin nad Vojskama, kralj Izraelov: "Idi i objavi 
Judejcima i Jeruzalemcima: 'Zar nećete primiti nauka moga i poslušati riječi moje“? - riječ je 


Gospodnja. - (14) 'Ispunjuju se riječi Jonadaba, sina Rekabova, koji je sinovima svojim zabranio da 
piju vina, i do dana današnjega nitko ga nije pio, jer oni slušaju riječ svoga oca. A ja sam vam 
jednako govorio, ali me niste slušali. (15) I slao sam bez prestanka k vama sluge svoje, proroke, da 
vam propovijedaju: 'Vratite se svaki sa svoga opakog puta, popravite djela svoja i ne trčite za tuđim 
bogovima da im služite, pa ćete ostati u zemlji koju dadoh vama i ocima vašim; ali ne prikloniste 
uha svojega i ne poslušaste me. (16) Sinovi Jonadaba, sina Rekabova, držahu se zapovijedi koju im 
dade otac njihov. Ali mene ovaj narod ne sluša.' (17) Zato govori Gospodin nad Vojskama, Bog 
Izraelov: 'Evo, navući ću na sve Jeruzalemce sve one nevolje kojima sam im zaprijetio, jer sam im 
govorio, a oni me ne slušahu, dozivao ih, ali se oni ne odazivahu.'" (18) Zajednici Rekabovaca 
Jeremija reče: "Ovako govori Gospodin nad Vojskama, Bog Izraelov: 'Jer ste slušali zapovijedi 
svoga oca Jonadaba i držali se svih naredaba 1 činili sve što vam je on zapovjedio, (19) zato - ovako 
govori Gospodin nad Vojskama, kralj Izraelov - Jonadabu, sinu Rekabovu, nikad neće ponestati 
potomka koji će stajati pred licem mojim u sve dane." 


Isus je, dovršavajući Božji zakon, usredsrijedio na sebe ljudsku silu sablazni; valja dakle da 
se njegovi učenici ne sablazne: 'Jao onome tko [sablazni] jednoga od ovih malenih što u mene 
vjeruju; bolje bi mu bilo da mu se objesi o vrat mlinski kamen i da se utopi u dnu mora!' (Mt 
18,6). 


(Mt 18,6) 
(6) "Onomu, naprotiv, tko bi sablaznio jednoga od ovih najmanjih što vjeruju u mene bilo bi bolje 
da mu se o vrat objesi mlinski kamen pa da potone u dubinu morsku." 


No, Isus zna da su te sablazni neminovne: lažni učitelji (2 Pt 2,1), 


(2Pt2,1) 

Bilo je u narodu i lažnih proroka, kao što će i među vama biti lažnih učitelja, onih koji će 
prokrijumčariti pogubna krivovjerja, zanijekati Gospodina koji ih otkupi, i navući na se brzu 
propast. 


ili zavodnici, kao u starini Izebela (Otk 2,20), uvijek su na djelu. 


(Otk 2,20) 
(20) Ali imam protiv tebe: puštaš ženu Jezabelu, koja se pravi proročicom, da uči i zavodi moje 
sluge te se bludu podaju i blaguju od mesa žrtvovana idolima. 


Ta sablazan može doći i od samoga učenika; stoga Isus snažno i neumoljivo zahtijeva 
odricanje od svega što bi moglo biti zaprekom kraljevstvu Božjemu. "Ako te tvoje oko 
[sablažnjava|, iščupaj ga i baci od sebe"' (Mt 5,29 sl; 18,8 sl). 


(Mt 5,29 sl) 

(29) Ako te desno oko sablažnjava, iskopaj ga i baci od sebe. Ta bolje je da ti propadne jedan od 
udova, nego da ti cijelo tijelo bude bačeno u pakao. (30) Ako te desnica tvoja sablažnjava, odsijeci 
je i baci od sebe. Ta bolje je da ti propadne jedan od udova, nego da ti cijelo tijelo ode u pakao." 


(Mt 18,8 sl) 

(8) Pa ako te ruka ili noga sablažnjava, odsijeci je i baci od sebe. Bolje ti je ući u život kljastu ili 
hromu, nego s obje ruke ili s obje noge biti bačen u oganj vječni. (9) I ako te oko sablažnjava, 
izvadi ga i baci od sebe. Bolje ti je jednooku u život ući, nego s oba oka biti bačen u pakao 
ognjeni." 


Slijedeći Isusa koji nije htio smućivati ljude ovoga svijeta (Mt 17,27), 


(Mt 17,27) 
(27) Ali da ih ne sablaznimo, pođi k moru, baci udicu i prvu ribu koja naiđe uzmi, otvori joj usta i 
naći ćeš stater. Uzmi ga pa im ga podaj za me i za se." 


Pavao traži da se izbjegava sablažnjivanje slabih i nedostatno poučenih savjesti: "Ali pazite 
da vaše služenje slobodom slučajno ne postane slabima povod pada!"' (1 Kor 8,9; Rim 14,13- 
15.20). 


(1 Kor 8,9) 
(9) A pazite da ne bi možda ta vaša sloboda bila spoticaj nejakima. 


(Rim 14,13-15.20) 

(13) Dakle, ne sudimo više jedan drugoga, nego radije sudite o tome da ne valja postavljati bratu 
stupice ili spoticala. (14) Znam i uvjeren sam u Gospodinu: ništa samo od sebe nije nečisto. Samo je 
onomu nečisto tko to smatra nečistim. (15) Doista, ako je poradi hrane tvoj brat ražalošćen, već nisi 
na putu ljubavi. Ne upropašćuj tom svojom hranom onoga za koga je Krist umro! 

(20) Ne razaraj djela Božjega poradi hrane! Sve je, istina, čisto, ali je zlo za onoga tko na sablazan 
jede. 


Kršćanska je sloboda nepatvorena samo ako je prožeta ljubavlju (Gal 5,13); 


(Gal 5,13) 
(13) Doista vi ste, braćo, na slobodu pozvani! Samo neka ta sloboda ne bude izlikom tijelu, nego - 
ljubavlju služite jedni drugima. 


vjera je prava samo ako podržava vjeru braće (Rim 14,1-23). 


(Rim 14,1-23) 

Slaboga u vjeri prigrlite, ali ne da se prepirete o mišljenjima. (2) Netko vjeruje da smije sve jesti, 
slabi opet jede samo povrće. (3) Tko jede, neka ne prezire onoga tko ne jede; tko pak ne jede, neka 
ne sudi onoga tko jede. Ta Bog ga je prigrlio. (4) Tko si ti da sudiš tuđega slugu? Svojemu 
Gospodaru i stoji i pada! A stajat će jer moćan je Gospodin da ga podrži. (5) Netko razlikuje dan od 
dana, nekomu je opet svaki dan jednak. Samo nek je svatko posve uvjeren u svoje mišljenje. (6) 
Tko na dan misli, poradi Gospodina misli; i tko jede, poradi Gospodina jede: zahvaljuje Bogu. I tko 
ne jede, poradi Gospodina ne jede i - zahvaljuje Bogu. (7) Jer nitko od nas sebi ne živi, nitko sebi ne 
umire. (8) Doista, ako živimo, Gospodinu živimo, i ako umiremo, Gospodinu umiremo. Živimo li 
dakle ili umiremo - Gospodinovi smo. (9) Ta Krist zato umrije i oživje da gospodar bude i mrtvima 1 
živima. (10) A ti, što sudiš brata svoga? Ili ti, što prezireš brata svoga? Ta svi ćemo stati pred sudište 
Božje. (11) Jer pisano je: Života mi moga, govori Gospodin, prignut će se preda mnom svako 
koljeno i svaki će jezik priznati Boga. (12) Svaki će dakle od nas za sebe Bogu dati račun. 

(13) Dakle, ne sudimo više jedan drugoga, nego radije sudite o tome da ne valja postavljati bratu 
stupice ili spoticala. (14) Znam i uvjeren sam u Gospodinu: ništa samo od sebe nije nečisto. Samo je 
onomu nečisto tko to smatra nečistim. (15) Doista, ako je poradi hrane tvoj brat ražalošćen, već nisi 
na putu ljubavi. Ne upropašćuj tom svojom hranom onoga za koga je Krist umro! (16) Nemojte da 
se pogrđuje vaše dobro! (17) Ta kraljevstvo Božje nije jelo ili piće, nego pravednost, mir i radost u 
Duhu Svetome. (18) Da, tko tako Kristu služi, mio je Bogu i cijene ga ljudi. (19) Nastojmo stoga 
promicati mir i uzajamno izgrađivanje! (20) Ne razaraj djela Božjega poradi hrane! Sve je, istina, 


čisto, ali je zlo za onoga tko na sablazan jede. (21) Dobro je ne jesti mesa 1 ne piti vina 1 ne uzimati 
ništa o što se tvoj brat spotiče. (22) Ti imaš uvjerenje. Za sebe ga imaj pred Bogom. Blago onomu 
tko samoga sebe ne osuđuje u onom na što se odlučuje! (23) Jede li tko dvoumeći, osudio se jer ne 
radi iz uvjerenja. A sve što nije iz uvjerenja, grijeh je. 


-sastavio Milan Kušnjačić, 6. studenoga 2023. 


